
	Argumentai: 
Papildžius Administracinių nusižengimų kodekso 346 straipsnį 41 dalimi, numatančią piniginę baudą už nesilaikymą draudimo laikyti gyvūnus, svarbu atitinkamai papildyti ir šio straipsnio 20 dalį, kad kontroliuojančioms institucijoms būtų suteikta teisė asmeniui skirti gyvūnų konfiskavimą, jeigu jis nesilaiko draudimo laikyti gyvūnus.

Nepapildžius 346 straipsnio 20 dalies siūlomu būdu, susidarytų paradoksali situacija, jog iš asmens, kuriam įstatymų numatyta tvarka draudžiama laikyti gyvūnus, kontroliuojančios institucijos neturėtų teisės konfiskuoti neteisėtai laikomo gyvūno. 


Pasiūlymas:
1. Įstatymo projektą XIVP-1683  papildyti ir išdėstyti taip:
„20. Už šio straipsnio 1, 2, 3, 4, 41, 5, 6, 7, 8, 9, 10 dalyse numatytus administracinius nusižengimus gali būti skiriamas gyvūnų konfiskavimas. Už šio straipsnio 11, 12, 13, 14, 15, 16, 17, 18, 19 dalyse numatytus administracinius nusižengimus privaloma skirti gyvūnų konfiskavimą.“

